ఉస్మాన్ ఖవాజా

ఉస్మాన్ తారిఖ్ ఖవాజా (జననం 1986, డిసెంబరు 18) ఆస్ట్రేలియా క్రికెటర్. ఆస్ట్రేలియా, క్వీన్స్‌లాండ్‌లకు ప్రాతినిధ్యం వహించాడు. ఖవాజా 2008లో న్యూ సౌత్ వేల్స్ తరపున ఫస్ట్-క్లాస్ క్రికెట్ అరంగేట్రం చేసాడు. 2011 జనవరిలో ఆస్ట్రేలియా తరపున తన మొదటి అంతర్జాతీయ మ్యాచ్ ఆడాడు. యునైటెడ్ కింగ్‌డమ్‌లో కౌంటీ క్రికెట్‌ను కూడా ఆడాడు. కొంతకాలం ఇండియన్ ప్రీమియర్ లీగ్, పాకిస్తాన్ సూపర్ లీగ్ ట్వంటీ 20 టోర్నమెంట్‌లలో ఆడాడు.

ఖవాజా 2021–2023 ఐసిసి వరల్డ్ టెస్ట్ ఛాంపియన్‌షిప్ గెలిచిన ఆస్ట్రేలియా జట్టులో సభ్యుడిగా ఉన్నాడు. ఇంకా, అతను 2021-2023 ఐసిసి వరల్డ్ టెస్ట్ ఛాంపియన్‌షిప్‌లో 1,621 పరుగులతో అత్యధిక స్కోరింగ్ చేసిన రెండవ బ్యాట్స్‌మన్‌గా నిలిచాడు, ఇది ఒక ఆస్ట్రేలియన్ బ్యాట్స్‌మన్ ద్వారా అత్యధికం. 2023లో, అతను ఐసిసి టెస్ట్ క్రికెటర్ ఆఫ్ ది ఇయర్ అవార్డును గెలుచుకున్నాడు.

 తొలి, వ్యక్తిగత జీవితం 
ఉస్మాన్ 1986 డిసెంబరు 18న తారిఖ్ ఖవాజా - ఫోజియా తారిఖ్‌ దంపతులకు పాకిస్థాన్‌లోని ఇస్లామాబాద్‌లో జన్మించాడు. నాలుగు సంవత్సరాల వయస్సులో ఇతని కుటుంబం న్యూ సౌత్ వేల్స్ కు వలస వెళ్ళింది. 2010-11 యాషెస్ సిరీస్‌లో అరంగేట్రం చేసినప్పుడు క్రికెట్‌లో ఆస్ట్రేలియాకు ప్రాతినిధ్యం వహించిన పాకిస్థానీ మూలానికి చెందిన మొదటి ఆస్ట్రేలియన్ అయ్యాడు. క్వాలిఫైడ్ కమర్షియల్, ఇన్‌స్ట్రుమెంట్-రేటెడ్ పైలట్, తన టెస్ట్ అరంగేట్రం చేయడానికి ముందు న్యూ సౌత్ వేల్స్ విశ్వవిద్యాలయం నుండి ఏవియేషన్‌లో బ్యాచిలర్స్ డిగ్రీని పూర్తి చేసాడు. డ్రైవింగ్ లైసెన్స్ కంటే ముందే అతను ప్రాథమిక పైలట్ లైసెన్స్ పొందాడు. వెస్ట్‌ఫీల్డ్స్ స్పోర్ట్స్ హై స్కూల్‌లో చదువుకున్నాడు.

ఉస్మాన్ ఖవాజా 2016, డిసెంబరు 14న తన నిశ్చితార్థాన్ని తన ఫేస్‌బుక్ పేజీలో ప్రకటించాడు. 2018, ఏప్రిల్ 6న రాచెల్‌ను వివాహం చేసుకున్నాడు. రాచెల్ ఖవాజా (నీ మెక్లెల్లన్) వారి వివాహానికి ముందే ఇస్లాం మతంలోకి మారింది. ఖవాజా ఆస్ట్రేలియన్, పాకిస్తానీ ద్వంద్వ పౌరుడు.

 దేశీయ, టీ20 కెరీర్ 
ఎడమ|thumb| 2011లో ఖవాజా
ఎడమచేతి టాప్ ఆర్డర్ బ్యాట్స్‌మెన్, ఖవాజా 2005లో ప్లేయర్ ఆఫ్ ది ఆస్ట్రేలియన్ అండర్-19 ఛాంపియన్‌షిప్ అవార్డును అందుకున్నాడు. 2006లో శ్రీలంకలో జరిగిన అండర్-19 క్రికెట్ ప్రపంచ కప్‌లో ఆస్ట్రేలియా తరపున ఓపెనింగ్ బ్యాట్స్‌మన్‌గా ఆడాడు.

2008లో న్యూ సౌత్ వేల్స్ బ్లూస్ కొరకు ఫస్ట్-క్లాస్ అరంగేట్రం చేసాడు. అదే సంవత్సరంలో, అతను న్యూ సౌత్ వేల్స్ సెకండ్ XI కోసం వరుసగా డబుల్ సెంచరీలు కొట్టాడు-ఈ ఫీట్ మునుపెన్నడూ లేని విధంగా న్యూ సౌత్ వేల్స్ ప్లేయర్ సాధించాడు. 2010, జూన్ 22న ఉస్మాన్ ఖవాజా ఇంగ్లండ్‌లో రెండు టెస్టుల సిరీస్‌లో పాకిస్థాన్‌తో ఆడేందుకు ఆస్ట్రేలియా పర్యటన జట్టులో భాగమని క్రికెట్ ఆస్ట్రేలియా ప్రకటించింది.

2011 నుండి ఫిబ్రవరి 2022 వరకు, ఖవాజా బిగ్ బాష్ లీగ్‌లో సిడ్నీ థండర్ తరపున ఆడాడు. బిబిఎల్05లో, 172.50 సగటుతో 345 పరుగులు చేసి, అత్యధిక పరుగులు చేసిన రెండవ ఆటగాడిగా నిలిచాడు.

అతను బ్రిస్బేన్‌లోని వ్యాలీ డిస్ట్రిక్ట్ క్రికెట్ క్లబ్ కోసం క్లబ్ క్రికెట్ ఆడతాడు.

2015 ఆగస్టులో, ఖవాజా క్వీన్స్‌లాండ్ క్రికెట్ జట్టు కెప్టెన్‌గా నియమితుడయ్యాడు, మునుపటి కెప్టెన్ జేమ్స్ హోప్స్ స్థానంలో ఉన్నాడు.

2018 ఏప్రిల్ లో, ఇంగ్లాండ్‌లోని 2018 వైటాలిటీ బ్లాస్ట్ టోర్నమెంట్‌లో ఆడేందుకు గ్లామోర్గాన్ కౌంటీ క్రికెట్ క్లబ్ ద్వారా సంతకం చేశాడు. 2021 ఏప్రిల్ లో, 2021 పాకిస్తాన్ సూపర్ లీగ్‌లో రీషెడ్యూల్ చేసిన మ్యాచ్‌లను ఆడేందుకు ఇస్లామాబాద్ యునైటెడ్ ద్వారా సంతకం చేశాడు.

 అంతర్జాతీయ కెరీర్ 
ఖవాజా 2010–11 యాషెస్ సిరీస్ కోసం 17 మంది సభ్యుల ఆస్ట్రేలియన్ జట్టులో భాగంగా ఎంపికయ్యాడు. మూడవ టెస్ట్ సమయంలో, రికీ పాంటింగ్ వేలికి గాయమవడంతో పాంటింగ్ సకాలంలో కోలుకోలేకపోతే ఖవాజాను స్టాండ్-బైగా నియమించారు. 2011, జనవరి 3న సిడ్నీలో ఇంగ్లాండ్‌తో జరిగిన ఐదవ టెస్టులో ఆడేందుకు ఆస్ట్రేలియన్ క్రికెట్ జట్టులో ఎంపికయ్యాడు. 2011, జనవరి 3న, ఖవాజా ఆస్ట్రేలియన్ క్రికెట్ టెస్ట్ బ్యాగీ గ్రీన్ క్యాప్‌ను అందించిన 419వ ఆస్ట్రేలియన్ అయ్యాడు. ఖవాజా ఆస్ట్రేలియా తరపున టెస్ట్ క్రికెట్ ఆడిన మొదటి ముస్లిం, మొదటి పాకిస్థానీ-జన్మించిన ఆస్ట్రేలియా ఆటగాడు, గత 80 ఏళ్లలో అలా ఆడిన ఏడవ విదేశీ-జన్మించిన క్రికెటర్.

2016, జనవరి 31న భారత్‌పై ఆస్ట్రేలియా తరపున తన ట్వంటీ20 అంతర్జాతీయ అరంగేట్రం చేశాడు.

ఖవాజా 2016, డిసెంబరు 15న గబ్బాలో తన పుట్టిన దేశం పాకిస్థాన్‌తో తన మొదటి టెస్ట్ మ్యాచ్ ఆడాడు.

2017 జనవరిలో, సిడ్నీలో పాకిస్తాన్‌తో జరిగిన టెస్ట్ మ్యాచ్‌లో ఖవాజా తన హాఫ్ సెంచరీ సాధించినందుకు సంబరాలు చేసుకున్నాడు. అతని చర్యకు మిశ్రమ స్పందనలు వచ్చాయి, కొందరు దానిని ప్రశంసించారు, మరికొందరు అతని ప్రత్యర్థులను అగౌరవపరిచారని ఆరోపించారు.

2018 ఏప్రిల్ లో, అతనికి క్రికెట్ ఆస్ట్రేలియా 2018–19 సీజన్ కోసం జాతీయ కాంట్రాక్టును అందజేసింది.  2018లో దుబాయ్‌లో జరిగిన తొలి టెస్టులో పాకిస్థాన్‌తో మ్యాచ్ సేవింగ్ ఇన్నింగ్స్ ఆడాడు.

2019 ఏప్రిల్ లో, 2019 క్రికెట్ ప్రపంచ కప్ కోసం ఆస్ట్రేలియా జట్టులో ఎంపికయ్యాడు. ఆస్ట్రేలియా ఆఖరి గ్రూప్-స్టేజ్ మ్యాచ్‌లో, దక్షిణాఫ్రికాతో జరిగిన మ్యాచ్‌లో, ఖవాజా స్నాయువు గాయం కారణంగా మిగిలిన టోర్నమెంట్‌కు దూరంగా ఉన్నాడు. అతనికి కవర్‌గా మాథ్యూ వాడే పేరు పెట్టారు.

 విజయాలు 
 ఐసిసి పురుషుల టెస్ట్ క్రికెటర్ ఆఫ్ ది ఇయర్: 2023
 షేన్ వార్న్ పురుషుల టెస్ట్ ప్లేయర్ ఆఫ్ ది ఇయర్: 2023
 ఐసిసి పురుషుల టెస్ట్ టీమ్ ఆఫ్ ది ఇయర్: 2022, 2023
 ఆస్ట్రేలియన్ డొమెస్టిక్ ప్లేయర్ ఆఫ్ ది ఇయర్: 2011

 అంతర్జాతీయ శతకాలు 
ఖవాజా టెస్టుల్లో 15 సెంచరీలు, వన్డేల్లో రెండు సెంచరీలు చేశాడు. 2003 జనవరిలో సిడ్నీలోని సిడ్నీ క్రికెట్ గ్రౌండ్‌లో దక్షిణాఫ్రికాపై అత్యధిక టెస్ట్ స్కోరు 195* సాధించాడు. 2019 మార్చిలో రాంచీలోని జెఎస్సిఏ ఇంటర్నేషనల్ స్టేడియంలో భారత్‌పై అత్యధిక వన్డే స్కోరు 104 సాధించాడు.

 టెస్టు సెంచరీలు 
+ఉస్మాన్ ఖవాజా చేసిన టెస్ట్ సెంచరీల జాబితాసంఖ్యపరుగులుప్రత్యర్థివేదికతేదిఫలితంమూలాలు1174గబ్బా, బ్రిస్బేన్1గెలుపు2121డబ్ల్యూసిఏ గ్రౌండ్, పెర్త్డ్రా3144మెల్‌బోర్న్ క్రికెట్ గ్రౌండ్, మెల్‌బోర్న్గెలుపు4140బేసిన్ రిజర్వ్, వెల్లింగ్టన్గెలుపు5145అడిలైడ్ ఓవల్, అడిలైడ్గెలుపు6171సిడ్నీ క్రికెట్ గ్రౌండ్, సిడ్నీగెలుపు7141దుబాయ్ ఇంటర్నేషనల్ క్రికెట్ స్టేడియం, దుబాయ్డ్రా8101*మనుకా ఓవల్, కాన్‌బెర్రాగెలుపు9137సిడ్నీ క్రికెట్ గ్రౌండ్, సిడ్నీడ్రా10101*11160నేషనల్ స్టేడియం, కరాచీడ్రా12104*గడ్డాఫీ స్టేడియం, లాహోర్గెలుపు13195*సిడ్నీ క్రికెట్ గ్రౌండ్, సిడ్నీడ్రా14180నరేంద్ర మోదీ స్టేడియం, అహ్మదాబాద్డ్రా15141ఎడ్జ్‌బాస్టన్ క్రికెట్ గ్రౌండ్, బర్మింగ్‌హామ్గెలుపు

 అంతర్జాతీయ వన్డే సెంచరీలు 
+ఉస్మాన్ ఖవాజా చేసిన వన్డే సెంచరీల జాబితా సంఖ్య పరుగులు ప్రత్యర్థి వేదిక తేది ఫలితం మూలాలు 1 104 జెఎస్సిఏ ఇంటర్నేషనల్ స్టేడియం, రాంచీ 2019, మార్చి 8 గెలిచింది  2 100 అరుణ్ జైట్లీ స్టేడియం, న్యూఢిల్లీ 2019, మార్చి 13 గెలిచింది 

 మూలాలు 

 బాహ్య లింకులు 


వర్గం:జీవిస్తున్న ప్రజలు
వర్గం:ఆస్ట్రేలియా క్రికెట్ క్రీడాకారులు
వర్గం:ఆస్ట్రేలియా టీ20 క్రికెట్ క్రీడాకారులు
వర్గం:ఆస్ట్రేలియా టెస్ట్ క్రికెట్ క్రీడాకారులు
వర్గం:ఆస్ట్రేలియా వన్డే క్రికెట్ క్రీడాకారులు
వర్గం:1986 జననాలు